Pasvalio rajono savivaldybės administracijos

direktorius

ĮSAKYMAS

DĖL PASVALIO RAJONO SAVIVALDYBĖS ADMINISTRACIJOS DIREKTORIAUS 2020 M. SPALIO 12 D. ĮSAKYMO NR. DV-637 „DĖL PASVALIO RAJONO SAVIVALDYBĖS vandens tiekimo ir nuotekų tvarkymo infrastruktūros plėtros specialiojo plano PAKEITIMO DARBŲ PROGRAMOS PATVIRTINIMO “ PAKEITIMO

2022 m. kovo 17 d. Nr. DV-165

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

1.	Pakeičiu Pasvalio rajono savivaldybės administracijos direktoriaus 2020 m. spalio 12 d. įsakymą Nr. DV-637 „Dėl Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano pakeitimo darbų programos patvirtinimo“ (toliau – Įsakymas):

1.1.	pakeičiu Įsakymo antraštę ir ją išdėstau taip:

„Dėl Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano korektūros darbų programos patvirtinimo“;

1.2.	pakeičiu įsakymo 1 punktą ir jį išdėstau taip:

„1. Patvirtinu Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano korektūros darbų programą (pridedama).“;

1.3.	pakeičiu Įsakymu patvirtintą Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano pakeitimo darbų programą (toliau – programa):

1.3.1.	pakeičiu programos pavadinimą ir jį išdėstau taip:

„Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano korektūros darbų programa“;

1.3.2.	pakeičiu programos 1 punktą ir jį išdėstau taip:

„1. Tikslus planavimo dokumento pavadinimas: Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano korektūra.

1.1. Teritorijų planavimo rūšis: specialiojo teritorijų planavimo dokumentas, inžinerinės infrastruktūros vystymo planas.

1.2. Teritorijų planavimo lygmuo: savivaldybės lygmuo.

1.3. Teritorijų planavimo dokumento sprendinių viešinimas: supaprastinta tvarka.“;

1.3.3.	pakeičiu programos 7 punktą ir jį išdėstau taip:

„7. Specialiojo plano korektūros etapai:

7.1. Parengiamasis etapas;

7.2. Rengimo etapas:

7.2.1. esamos būklės įvertinimo stadija;

7.2.2. bendrųjų sprendinių formavimo stadija neatliekama, koncepcija nerengiama;

7.2.3. strateginio pasekmių aplinkai vertimo (SPAV) reikalingumas: nereikalinga.

7.2.4. sprendinių konkretizavimo stadija.

7.3. Baigiamasis etapas:

7.3.1. plano sprendinių viešinimas supaprastinta tvarka;

7.3.2. sprendinių derinimas Teritorijų planavimo komisijoje;

7.3.3. plano tikrinimas teritorijų planavimo valstybinę priežiūrą atliekančioje institucijoje.“;

1.3.4. pakeičiu programos 9 punktą ir jį išdėstau taip:

„9. Specialiojo plano korektūros viešumo procedūrų užtikrinimas:

9.1. Plano sprendinių viešinimas atliekamas supaprastinta tvarka.

9.2. Planavimo viešinimą užtikrina planavimo organizatorius (padedant plano rengėjui), vadovaudamasis Lietuvos Respublikos teritorijų planavimo įstatymo, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ (Lietuvos Respublikos Vyriausybės 2013 m. gruodžio 18 d. nutarimo Nr. 1267 redakcija) (su visais aktualiais pakeitimais), ir kitų teisės aktų nuostatomis.

9.3. Visuomenės dalyvavimo ataskaitą parengia ir projekto viešinimą užtikrinančias procedūras (skelbimai, atsakymai į pasiūlymus ir skundų nagrinėjimas) atlieka plano rengėjas kartu su planavimo organizatoriumi.“;

1.3.5. pakeičiu programos 10 punktą ir jį išdėstau taip:

„10. Specialiojo plano korektūros sudėtis:

10.1. Planą sudaro aiškinamasis raštas (tekstinė dalis), brėžiniai (grafinė dalis) ir planavimo procedūrų dokumentai.

10.2. Plano brėžiniai rengiami 1994 metų Lietuvos koordinačių sistemoje, patvirtintoje Lietuvos Respublikos Vyriausybės 1994 m. rugsėjo 30 d. nutarimu Nr. 936 „Dėl Lietuvos geodezinių koordinačių sistemos įvedimo“.

10.3. Specialiojo plano koregavimo sprendiniai rengiami ant naujausio georeferencinio pagrindo kadastro erdvinių duomenų rinkinio (GRPK, M 1:10 000) ir skaitmeninio ortofotografinio žemėlapio. Specialiojo plano pagrindinį brėžinį parengti M 1:10 000 (plano rengėjas mastelį parenka pagal situaciją, kad tinkamai būtų įvykdyti planavimo tikslai ir uždaviniai).

10.4. Planavimo procedūrų dokumentai yra:

10.4.1. Pasvalio rajono savivaldybės tarybos 2020 m. rugpjūčio 26 d. sprendimas Nr. T1-160 „Dėl Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano pakeitimo“;

10.4.2. planavimo darbų programa;

10.4.3. planavimo sąlygos;

10.4.4. visuomenės dalyvavimo ataskaita;

10.4.5. Teritorijų planavimo komisijos posėdžio protokolas;

10.4.6. Valstybinės teritorijų planavimo ir statybos inspekcijos prie Aplinkos ministerijos patikrinimo aktas.

10.5. Specialiojo plano keitimas parengiamas 3 egzemplioriais. Brėžiniai pateikiami skaitmeninėje ir analoginėje formoje.

10.6. Aglomeracijas nustatyti vadovaujantis Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ (Lietuvos Respublikos aplinkos ministro 2014 m. lapkričio 6 d. įsakymo Nr. D1-885 redakcija) (su visais aktualiais pakeitimais), 2 priedu.“.

2.	Pavedu Pasvalio rajono savivaldybės administracijos Vietinio ūkio ir plėtros skyriaus vyriausiajai specialistei (Savivaldybės vyriausiajai architektei) Zinai Masilionytei įsakymo vykdymo kontrolę.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktoriaus pavaduotojas,

pavaduojantis Administracijos direktorių Paulius Petkevičius